**Etický kódex kariérového poradcu**

* Kariérny poradca vykonáva svoju profesiu v prospech jednotlivca a spoločnosti v duchu úcty k osobnosti človeka, k životu a zdraviu.
* Kariérny poradca je nestranný, rešpektuje klientov a vo svojej činnosti zachováva najvyšší možný etický štandard. Zabezpečuje, aby záujmy a dobro jeho klientov boli najvyššou hodnotou v jeho činnosti.
* Kariérny poradca vykonáva svoju prácu objektívne, na základe podstaty veci, nie podľa subjektívneho uváženia.
* Kariérny poradca je pri prijímaní svojich rozhodnutí ako vo svojom konaní maximálne otvorený, musí uvádzať dôvody, ktoré ho viedli k jednotlivým rozhodnutiam a neuvádzať len tie údaje, ktoré sú dôverné, alebo ktorých utajenie si vyžaduje verejný záujem. Je zodpovedný za svoje konanie a rozhodnutia.
* Kariérny poradca poskytuje klientovi informácie, ktoré sú presné, pravdivé a aktuálne. Chráni osobné údaje klienta a zabezpečí ich proti zneužívaniu. Chráni práva a oprávnené záujmy klienta.
* Kariérny poradca orientuje osoby na trh práce podľa ich potrieb a osobnostných predpokladov. Učí klientov posúdiť samých seba, adaptovať sa na zmeny a poznať cestu k informovanosti.